# Γάνδη

### Από τη Βικιπαίδεια, την ελεύθερη εγκυκλοπαίδεια

Η Γάνδη (Ολλανδικά: Gent, Γαλλικά: Gand) είναι πόλη στη Φλάνδρα του Βελγίου. Είναι η πρωτεύουσα και μεγαλύτερη πόλη της Επαρχίας Ανατολική Φλάνδρα. Η πόλη ξεκίνησε ως καταυλισμός στη συρροή των ποταμών Σχελντ και Λυς και έγινε τον Μεσαίωνα μια από τις μεγαλύτερες και πλουσιότερες πόλεις στην βόρεια Ευρώπη. Σήμερα είναι μια πολυάσχολη πόλη με μεγάλο λιμάνι και Πανεπιστήμιο. Η πόλη συνδέεται με τη θάλασα με το Κανάλι Γάνδη-Τερνέουζεν, βρίσκεται στη διασταύρωση των Ευρωπαϊκών εθνικών οδών Ε17 και Ε40 και έχει έναν από τους πιο πολυάσχολους σιδηροδρομικούς σταθμούς στο Βέλγιο.

Ο δήμος περιέχει το κέντρο της πόλης της Γάνδης και τις πόλεις Afsnee, Desteldonk, Drongen, Gentbrugge, Ledeberg, Mariakerke, Mendonk, Oostakker, Sint-Amandsberg, Sint-Denijs-Westrem, Sint-Kruis-Winkel, Wondelgem και Zwijnaarde. Με περίου 230.000 κατοίκους η Γάνδη είναι ο δέυτερος μεγαλύτερος δήμος του Βελγίου και η τρίτη μεγαλύτερη αστική περιοχή της χώρας. Σημερινός της δήμαρχος είναι ο Φρανκ Μπέκε.

Καμπαναριό της Γάνδης. Από πίσω φαίνεται η εκκλησία Saint Nicholas

## [Επεξεργασία] Ιστορία

Αρχαιολογικά στοιχεία δείχνουν ανθρώπινη παρουσία στην περιοχή της συρροής των Σχελντ και Λυς από τη Λίθινη Εποχή και την Εποχή του Σιδήρου. Οι περισσότεροι ιστορικοί πιστεύουν πως το παλαιότερο όνομα της Γάνδης, το "Ganda", προέρχεται από την Κέλτικη λέξη "ganda" που σημαίνει συρροή. Δεν υπάρχουν γραπτές αναφορές της Ρωμαϊκής περιόδου αλλά αρχαιολογική έρευνα επιβεβαιώνει πως η περιοχή της Γάνδης κατοικείτο.

Όταν οι Φράγκοι εισέβαλαν στις ρωμαϊκές περιοχές (από το τέλος του 4ου αιώνα μέχρι και τον 5ο αιώνα) έφεραν μαζί τους και τη γλώσσα τους και τα κελτικά και λατινικά αντικαταστάθηκαν από τα (αρχαία) ολλανδικά.

Γύρο στο 650 ο άγιος Αμάντ (Saint Amand) ίδρυσε δύο αβαεία στη Γάνδη το Αβαείο Saint Peter και το Αβαείο Saint Bavo. Η πόλη αναπτύχθηκε από διάφορους πυρήνες, τα αβαεία και ένα εμπορικό κέντρο. Γύρω στο 800 ο Λουδοβίκος ο Ευσεβής, γιός του Καρλομάγνου, όρισε τον Έινχαρντ, βιογράφο του Καρλομάγνου, ηγούμενο και των δύο αβαείων. Το 851 και το 879 ωστόσο η πόλη έπεσε θύμα επίθεσης και λεηλασίας δύο φορές από τους Βίκινγκ.

Η πόλη συνήλθε και αναπτύχθηκε από τον 11ο αιώνα και μετά. Μέχρι τον 13ο αιώνα η Γάνδη ήταν η μεγαλύτερη πόλη στην Ευρώπη μετά το Παρίσι. Ήταν μεγαλύτερη από το Λονδίνο, την Κολωνία ή τη Μόσχα. Εντός των τειχών της πόλης ζούσαν μέχρι 65.000 κάτοικοι. Σήμερα, το κέντρο της πόλης έχει ακόμα πολλούς μεγάλους πύργους. Το καμπαναριό και οι πύργους του Καθεδρικού και της Εκκλησίας Sint-Niklaas είναι απλά μερικά παραδείγματα αυτού που θα μπορούσε να αποκληθεί "Μανχάτταν του Μεσαίωνα".

Η Γάνδη το 1775

Οι ποταμοί έρεαν σε μια περιοχή γης που σε μεγάλο μέρος της πλημμύριζε περιοδικά. Αυτά τα πλούσια πράσινα "meersen" ("νερο-λιβάδια") ήταν ιδανικά για βόσκηση προβάτων, το μαλλί των οποίων χρησιμοποιείτο για την κατασκευή ρούχων. Όντως, η Γάνδη κατά τον μεσαίωνα ήταν η πιο σημαντική πόλη για ενδυμασία.

Το 1500 η Χουάνα της Καστίλης γέννησε τον Κάρολο Έ, που έγινε Αυτοκράτορας της Αγίας Ρωμαϊκής Αυτοκρατορίας και Βασιλιάς της Ισπανίας. Αν και η Γάνδη ήταν η γεννέθλια πόλη του, τιμώρησε αυστηρά την επανάσταση της πόλης το 1540 και τους υποχρέωσε να περπατήσουν μπροστά από τον αυτοκράτορα με γυμνά πόδια και με μια θηλειά (Ολλανδικά: strop) γύρω από το λαιμό. Από το γεγονός αυτό οι κάτοικοι της Γάνδης ονομάζονται "Stroppendragers" (φέροντες θηλειά).

Τα τέλη του 16ου αιώνα και ο 17ος αιώνας έφεραν πολλές αναταραχές εξαιτίας των Θρησκευτικών πολέμων. Κάποια στιγμή η Γάνδη ήταν καλβινιστική πόλη, αλλά τελικά ο Ισπανικός στρατός επανεγκατέστησε τον καθολικισμό.

Τον 18ο και 19ο αιώνα η υφαντική βιομηχανία άνθησε πάλι στη Γάνδη.

Η Γάνδη ήταν επίσης η τοποθεσία όπου υπεγράφη η Συνθήκη της Γάνδης που τερμάτισε επίσημα τον Πόλεμο του 1812 μεταξύ της Βρετανίας και των ΗΠΑ. Μετά τη μάχη του Βατερλώ η Γάνδη έγινε μέρος του Ηνωμένου Βασιλείου των Κάτω Χωρών για 15 χρόνια. Την περίοδο αυτή η Γάνδη απέκτησε το δικό της πανεπιστήμιο (1817) και μια νέα σύνδεση με τη θάλασσα (1824-27).

Μετά τη Βελγική Επανάσταση, το πρώτο Βέλγικο εργατικό σωματείο δημιουργήθηκε στη Γάνδη, Το 1913 έλαβε χώρα στη Γάνδη μια Παγκόσμια Έκθσεη. Ως προετοιμασία για τις εορταστικές αυτές εκδηλώσεις ολοκληρώθηκε ο σιδηροδρομικός σταθμός Sint-Pieters.

## [Επεξεργασία] Βλέπε επίσης

- Πανεπιστήμιο της Γάνδης

## [Επεξεργασία] Εξωτερικοί σύνδεσμοι

Τα Κοινά έχουν βίντεο και φωτογραφίες σχετικά με το άρθρο
Γάνδη

- Επίσημος διαδυκτιακός τόπος - Πληροφορίες διαθέσιμες στα Ολλανδικά, Αγγλικά, Γαλλικά και Γερμανικά.
- Use-it.be - Γάνδη για νέους
- Radio Urgent - Τοπικός Ραδιοφωνικός Σταθμός νέων
- Beyondjazz.net - Ταξιδιωτικός οδηγός για την πόλη της Γάνδης
- Gent.blogt - Blog για τη Γάνδη
- All hotels in Gent - Κατάλογος όλων των ξενοδοχείων στη Γάνδη

Ανακτήθηκε από "http://el.wikipedia.org../../../%CE%B3/%CE%AC/%CE%BD/%CE%93%CE%AC%CE%BD%CE%B4%CE%B7.html"

Κατηγορίες: Φλάνδρα | Πόλεις του Βελγίου

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Afrikaans
- Anglo Saxon
- Asturianu
- Български
- Brezhoneg
- Česky
- Cymraeg
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- עברית
- Magyar
- Bahasa Indonesia
- Íslenska
- Italiano
- 日本語
- ქართული
- Latina
- Lëtzebuergesch
- Limburgs
- Latviešu
- Ekakairũ Naoero
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Српски / Srpski
- Svenska
- Türkçe
- West-Vlams
- Volapük
- 中文